 Maxamed Cumar Faarax oo aanu waydiinay nuxurka qodobada illaa hadda la isla qaatay, waxa uu yidhi Dad illaa Labaatan ku dhow oo labada beelood ku kala dhintay intii ay colaaddu socotay, ayaa lagu heshiiyey in mag lagu kala qaato, waxa kale oo laga heshiiyey colaaddii dhinac dhulka ee u dhexaysay labada beelood, in kasta oo aan weli la shaacin hadana natiijo rasmi ah ayaa laga hayaa in laga heshiiyey labadaas arrimood ee ay colaadu salka ku haysayba, arrinta dhulka la isku hayo ama deegaanka hadda si fiican ayaa la isgu afgartay oo ay gebo gebo u tahay, barnaamijkaasina waa gebo gebo oo si fiican ayaa la isugu fahmay, cid dhex dhexaadinaysaana ma jirto oo laba beelood iyaga ayaa wada hadlaya si fiican ayaanay isku fahmeen oo natiijo wanaagsan ayey leedahay oo lagu farxi karo ayuu yidhi maayirka Qorilugud 